Pitfalls of a Big City

Pitfalls of a Big City er en amerikansk stumfilm fra 1919, regissert av Frank Lloyd.

Handling 
Molly Moore, som forsøker å glemme sin kriminelle fortid og bli lovlydig, driver en billig restaurant for å betale utdannelsen for sin yngre søster Marion. Jerry Sullivan og Spike Davis, to venner fra Mollys fortid, blir etter hvert løslatt fra fengsel. Jerry har alltid vært forelsket i Molly, og er fast bestemt på å finne seg lovlig arbeid - til tross for Spikes dårlige innflytelse.

Marion blir snart forlovet med Ted Pemberton, broren til hennes venninne Alice. Mn Spike planlegger å rane Pemberton-hjemmet, og truer med å avsløre Mollys kriminelle fortid - med mindre hun hjelper ham.

Skuespillere 
 Gladys Brockwell som Molly Moore
 William Scott som Jerry Sullivan
 William Sheer som Spike Davis
 Neva Gerber som Marion Moore
 Al Fremont som Dave Garrity
 Ashton Dearholt som Ted Pemberton
 Janice Wilson som Alice Pemberton

Referanser

Eksterne lenker 

Stumfilmer fra USA
Filmer fra 1919